Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343, der findes på adressen:

http://www.unece.org/trans/main/wp29/wp29wgs/wp29gen/wp29fdocstts.html

Regulativ nr. 90 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af udskiftningsbremsebelægningsenheder og udskiftningstromlebremsebelægninger, udskiftningsskiver og tromler til motordrevne køretøjer og påhængskøretøjer dertil [2018/1706]

Omfattende al gældende tekst frem til:

Supplement 4 til ændringsserie 02 — Ikrafttrædelsesdato: 16. oktober 2018

INDHOLD

1. Anvendelsesområde

2. Definitioner

3. Ansøgning om godkendelse

4. Godkendelse

5. Forskrifter og prøvninger

6. Emballering og mærkning

7. Ændringer og udvidelse af godkendelsen af udskiftningsdele

8. Produktionens overensstemmelse

9. Sanktioner i tilfælde af produktionens manglende overensstemmelse

10. Endeligt ophør af produktionen

11. Navne og adresser på de tekniske tjenester, der er ansvarlige for udførelse af godkendelsesprøvningerne, og på de typegodkendende myndigheder

12. Overgangsbestemmelser

BILAG

1A Meddelelse om godkendelse eller udvidelse, nægtelse eller inddragelse af godkendelse eller endeligt ophør af produktionen af en udskiftningsbremsebelægningsenhed eller udskiftningstromlebremsebelægning i henhold til regulativ nr. 90

1B Meddelelse om godkendelse, udvidelse, nægtelse eller inddragelse af godkendelse eller endeligt ophør af produktionen af en udskiftningsbremseskive eller en udskiftningsbremsetromle i henhold til regulativ nr. 90

2. Udformning af godkendelsesmærke og godkendelsesdata

3. Forskrifter for udskiftningsbremsebelægningsenheder til køretøjer i klasse M 1 , M 2 og N 1

4. Forskrifter for udskiftningsbremsebelægningsenheder og udskiftningstromlebremsebelægninger til køretøjer i klasse M 3 , N 2 og N 3

5. Forskrifter for udskiftningsbremsebelægningsenheder til køretøjer i klasse O 1 og O 2

6. Forskrifter for udskiftningsbremsebelægningsenheder og udskiftningstromlebremsebelægninger til køretøjer i klasse O 3 og O 4

7. Forskrifter for udskiftningsbremsebelægningsenheder til køretøjer i klasse L

7a Kriterier til definition af grupper af bremsebelægningsenheder til køretøjer i klasse L

8. Tekniske forskrifter for udskiftningsbremsebelægningsenheder beregnet til brug i separate parkeringsbremsesystemer , der er uafhængige af køretøjets driftsbremsesystem

9. Yderligere særlige procedurer vedrørende produktionens overensstemmelse

10. Illustrationer

11. Krav til udskiftningsbremseskiver og udskiftningsbremsetromler til køretøjer i klasse M og N

12. Krav til udskiftningsbremseskiver/udskiftningsbremsetromler til køretøjer i klasse O

13. Model for prøvningsrapport vedrørende en udskiftningsbremseskive/udskiftningsbremsetromle

14. Krav til udskiftningsbremseskiver til køretøjer i klasse L 1 , L 2 , L 3 , L 4 og L 5

15. Krav til grupper af skiver til køretøjer i klasse L 1 , L 2 , L 3 , L 4 og L 5

1. ANVENDELSESOMRÅDE

1.1. Dette regulativ finder anvendelse på følgende udskiftningsdeles basale bremsefunktioner (1) (2):

1.1.1. Udskiftningsbremsebelægningsenheder beregnet til brug i friktionsbremser, der udgør en del af et bremsesystem i køretøjer i klasse M, N, L og O, som er typegodkendt i henhold til regulativ nr. 13, 13-H eller 78.

1.1.2. Udskiftningstromlebremsebelægninger beregnet til fastnitning på en bremsebakke til montering og brug i køretøjer i klasse M3, N2, N3, O3 eller O4, som er typegodkendt i henhold til regulativ nr. 13.

1.1.3. Udskiftningsbremsebelægningsenheder anvendt til separate parkeringsbremsesystemer, der er uafhængige af køretøjets driftsbremsesystem, er kun underlagt de tekniske forskrifter i bilag 8 i dette regulativ.

1.1.4. Udskiftningsbremsetromler og -skiver beregnet til brug i friktionsbremser, der udgør en del af et bremsesystem i køretøjer i klasse M, N og O, som er typegodkendt i henhold til regulativ nr. 13 eller 13-H.

1.1.5. Udskiftningsbremseskiver beregnet til brug i friktionsbremser, der udgør en del af et bremsesystem i køretøjer i klasse L1, L2, L3, L4 og L5, som er typegodkendt i henhold til regulativ nr. 78.

1.2. Originale bremseskiver, bremsetromler, bremsebelægningsenheder og tromlebremsebelægninger monteret i forbindelse med fremstillingen af køretøjet, og originale udskiftningsbremseskiver, bremsetromler, bremsebelægningsenheder og tromlebremsebelægninger, som er beregnet til vedligeholdelse af køretøjet, er ikke omfattet af denne forordning.

1.3. Dette regulativ finder ikke anvendelse på »specialdele« som defineret i punkt 2.3.4.

2. DEFINITIONER

2.1. Generelle definitioner

2.1.1. »Fabrikant«: den virksomhed, der kan påtage sig det tekniske ansvar for bremsebelægningsenheder, tromlebremsebelægninger eller tromlebremser og skiver og godtgøre, at den er i stand til at sikre produktionens overensstemmelse.

2.1.2. »Udskiftningsdel«: enten en type udskiftningsbremsebelægningsenhed, en type udskiftningstromlebremsebelægning, en udskiftningstromlebremsebelægning, en udskiftningsbremsetromle eller en udskiftningsbremseskive.

2.1.3. »Original del«: enten en original bremsebelægning, en original bremsebelægningsenhed, en original tromlebremsebelægning, en original bremsetromle eller en original bremseskive.

2.2. Definitioner vedrørende godkendelse af en type udskiftningsbremsebelægningsenhed, en type udskiftningstromlebremsebelægning eller en udskiftningstromlebremsebelægning.

2.2.1. »Bremsesystem«: som defineret i regulativ nr. 13, punkt 2.3, eller regulativ nr. 13-H, punkt 2.3 eller regulativ nr. 78, punkt 2.5.

2.2.2. »Friktionsbremse«: den del af bremsesystemet, hvori de kræfter, der skal modvirke køretøjets bevægelse, frembringes ved friktion mellem en bremsebelægning og en bremseskive eller bremsetromle, som bevæger sig i forhold til hinanden.

2.2.3. »Bremsebelægningsenhed«: den komponent i en friktionsbremse, som ved tryk mod en tromle eller skive frembringer friktionskraften.

2.2.3.1. »Bremsebakkeenhed«: en bremsebelægningsenhed til en tromlebremse.

2.2.3.1.1. »Bremsebakke«: den komponent i en bremsebakkeenhed, hvorpå bremsebelægningen er fastgjort.

2.2.3.2. »Bremseklodsenhed«: en bremsebelægningsenhed til en skivebremse.

2.2.3.2.1. »Bagplade«: den komponent i en bremseklodsenhed, hvorpå bremsebelægningen er fastgjort.

2.2.3.3. »Bremsebelægning«: den komponent af en bremsebelægningsenhed, som består af friktionsmateriale i en sådan form og med sådanne mål, at den kan fastgøres på bremsebakken eller bagpladen.

2.2.3.4. »Tromlebremsebelægning«: en bremsebelægning til en tromlebremse.

2.2.3.5. »Friktionsmateriale«: det produkt, der fremkommer ved en bestemt kombination af materialer og processer, der tilsammen bestemmer bremsebelægningens egenskaber.

2.2.4. »Type bremsebelægning«: en gruppe bremsebelægninger, hvis friktionsmaterialemæssige egenskaber er ens.

2.2.5. »Type bremsebelægningsenhed«: hjulsæt af bremsebelægningsenheder, som er ens med hensyn til bremsebelægningstype, dimensioner og funktionsmæssige egenskaber.

2.2.6. »Type tromlebremsebelægning«: bremsebelægningskomponenter til hjulsæt, som efter montering på bremsebakkerne er ens med hensyn til bremsebelægningstype, dimensioner og funktionsmæssige egenskaber.

2.2.7. »Original bremsebelægning«: en type bremsebelægning, som er anført i køretøjets typegodkendelsesdokumentation, regulativ nr. 13, bilag 2, punkt 8.1.1, regulativ nr. 13-H, bilag 1, punkt 7.1, (3) eller regulativ nr. 78, bilag 1, punkt 5.4.

2.2.8. »Original bremsebelægningsenhed«: en bremsebelægningsenhed, der modsvarer dataene i dokumentationen til køretøjstypegodkendelsen.

2.2.9. »Udskiftningsbremsebelægningsenhed«: en bremsebelægningsenhed af en type, der er typegodkendt i henhold til dette regulativ som egnet til brug i stedet for en original bremsebelægningsenhed.

2.2.10. »Original tromlebremsebelægning«: en tromlebremsebelægning, der modsvarer dataene i dokumentationen til køretøjstypegodkendelsen.

2.2.11. »Udskiftningstromlebremsebelægning«: en tromlebremsebelægning af en type, der er typegodkendt i henhold til dette regulativ som egnet til brug i stedet for en original tromlebremsebelægning, når den er monteret på en bremsebakke.

2.2.12. »Parkeringsbremsebelægningsenhed«: en bremseklodsenhed eller bremsebakkeenhed, der hører til et separat parkeringsbremsesystem, der er uafhængigt af driftsbremsesystemet.

2.2.13. »Identisk bremsebelægningsenhed«: en udskiftningsbremsebelægningsenhed, der er identisk med den bremsebelægningsenhed, der er leveret og monteret som originalt udstyr, og som indgår i typegodkendelsen af køretøjer i henhold til regulativ nr. 13 eller 13-H, med undtagelse af køretøjets/bremseenhedens fabrikantmærke, som er udeladt.

2.2.14. »Identisk tromlebremsebelægning«: en udskiftningstromlebremsebelægning, der er identisk med den tromlebremsebelægning, der er leveret og monteret som originalt udstyr, og som indgår i typegodkendelsen af køretøjer i henhold til regulativ nr. 13 eller 13-H, med undtagelse af køretøjets/bremseenhedens fabrikantmærke, som er udeladt.

2.3. Definitioner vedrørende godkendelse af en udskiftningsbremsetromle eller udskiftningsbremseskive

2.3.1. »Original bremseskive/bremsetromle«

2.3.1.1. For så vidt angår motorkøretøjer: en bremseskive/bremsetromle, der er omfattet af typegodkendelsen af køretøjets bremsesystem i henhold til regulativ nr. 13, 13-H eller 78.

2.3.1.2. For så vidt angår påhængskøretøjer:

a) en bremseskive/bremsetromle, der er omfattet typegodkendelsen af køretøjets bremsesystem i henhold til regulativ nr. 13.

b) en bremseskive/bremsetromle, som er en del af en bremse, for hvilken akselfabrikanten ejer en prøvningsrapport i henhold til bilag 11 til regulativ nr. 13.

2.3.2. »Identifikationskode«: identificerer de bremseskiver eller bremsetromler, der er omfattet af godkendelsen af bremsesystemet i henhold til regulativ nr. 13 og 13-H. Den indeholder som minimum fabrikantens handelsnavn eller varemærke samt et identifikationsnummer.

Fabrikanten udleverer på anmodning fra den tekniske tjeneste og/eller den godkendende myndighed de nødvendige oplysninger, som udgør forbindelsen mellem typegodkendelsen af bremsesystemet og den tilsvarende identifikationskode.

2.3.3. Udskiftningsdele

2.3.3.1. Originale udskiftningsbremseskiver og -bremsetromler

2.3.3.1.1. For så vidt angår køretøjsklasserne M, N og O: originale bremseskiver/bremsetromler, som er beregnet til vedligeholdelse af køretøjet, og som bærer en identifikationskode som defineret i punkt 2.3.2, som er anbragt på en sådan måde, at den ikke kan slettes og er let læselig.

2.3.3.1.2. For så vidt angår køretøjsklasserne L1, L2, L3, L4 og L5: originale bremseskiver/bremsetromler bestemt til vedligeholdelse af køretøjet.

2.3.3.2. Identiske bremseskiver

2.3.3.2.1. For så vidt angår køretøjsklasserne M, N og O: en udskiftningsbremseskive, som kemisk og fysisk på enhver måde — med undtagelse af køretøjsfabrikantens mærke, som er fraværende — er identisk med den originale bremseskive.

2.3.3.2.2. For så vidt angår køretøjsklasserne L1, L2, L3, L4 og L5: en udskiftningsbremseskive, som kemisk og fysisk på enhver måde er identisk med den originale bremseskive.

2.3.3.3. »Ækvivalent bremsetromle«: en udskiftningsbremsetromle, der er identisk med den bremsetromle, der er leveret og monteret som originalt udstyr, og som indgår i typegodkendelsen af køretøjer i henhold til regulativ nr. 13 eller 13-H, med undtagelse af køretøjets/bremseenhedens fabrikantmærke og identifikationskode, som er udeladt.

2.3.3.4. Ækvivalente bremseskiver og bremsetromler

2.3.3.4.1. »Ækvivalent bremseskive til klasse M, N, og O«: udskiftningsbremseskive, som er identisk med den originale bremseskive med hensyn til alle mål, geometriske egenskaber og grundlæggende konstruktion, og som også er fra samme materialeundergruppe som den originale bremseskive som defineret i punkt 5.3.3.2.

2.3.3.4.2. »Ækvivalent bremseskive til klasse L1, L2, L3, L4 og L5«: udskiftningsbremseskive, som er identisk med den originale bremseskive med hensyn til alle mål, geometriske egenskaber og grundlæggende konstruktion, og som også er af lavet af følgende materialer:

a) Bremseflade: en af materialer, der er nævnt i punkt 5.3.3.2.2

b) Låse til bremseklokke og bremsering: samme materialer og mekaniske egenskaber som ved oprindelig skive.

2.3.3.4.3. »Ækvivalent bremsetromle«: en udskiftningsbremsetromle, som er identisk med den originale bremsetromle med hensyn til alle mål, geometriske egenskaber og grundlæggende konstruktion, og som også er fra samme materialeundergruppe som den originale bremsetromle som defineret i punkt 5.3.3.2.

2.3.3.5. Udskiftelige bremseskiver og bremsetromler

2.3.3.5.1. »Udskiftelig bremseskive«: en udskiftningsbremseskive, som har samme grænsefladedimensioner som den originale bremseskive, men som kan afvige fra den originale bremseskive med hensyn til konstruktion, materialesammensætning og mekaniske egenskaber.

2.3.3.5.2. »Udskiftelig bremsetromle«: en udskiftningsbremsetromle, som har samme grænsefladedimensioner som den originale bremsetromle, men som kan afvige fra den originale bremsetromle med hensyn til konstruktion, materialesammensætning og mekaniske egenskaber.

2.3.4. »Speciel bremseskive/bremsetromle«: en udskiftningsbremseskive/udskiftningsbremsetromle, der ikke er omfattet af punkt 2.3.1 til 2.3.3.

2.3.5. »Funktionelle dimensioner«: alle de målinger, der er relevante med hensyn til montering og drift af bremsesystemets komponenter (se punkt 5.3.7.1 og bilag 10).

2.3.6. »Type bremseskive/bremsetromle«: bremseskiver eller -tromler med samme grundlæggende konstruktion og fra samme materialegruppe i overensstemmelse med klassifikationskriterierne i punkt 5.3.5.1 eller 5.3.5.2, alt efter hvad der er relevant.

2.3.7. »Testgruppe«: type bremseskiver/bremsetromler med samme egenskaber i henhold til punkt 5.3.6.

2.3.8. »Variant«: individuel bremseskive/bremsetromle i en given testgruppe

2.3.9. »Materiale«: kemisk sammensætning og mekaniske egenskaber, se punkt 3.4.1.2.

2.3.10. »Materialegruppe«: f.eks. gråt støbejern, stål, aluminium osv.

2.3.11. »Materialeundergruppe«: en af de undergrupper, der er defineret i punkt 5.3.3.2.

2.3.12. »Minimumstykkelse«: når bremseskiven har nået en tykkelse, hvor udskiftning bliver nødvendig

2.3.13. »Maksimal indvendig diameter«: når bremsetromlen har nået en maksimal indvendig diameter, hvor udskiftning bliver nødvendig.

3. ANSØGNING OM GODKENDELSE

3.1. Ansøgning om godkendelse af en udskiftningsdel til en eller flere specifikke køretøjstyper skal indgives af fabrikanten af udskiftningsdelen eller dennes behørigt befuldmægtigede repræsentant.

3.2. Indehaveren af en eller flere køretøjstypegodkendelser i henhold til regulativ nr. 13, nr. 13-H eller nr. 78 kan indgive ansøgning om godkendelse af udskiftningsdele, der er i overensstemmelse med den type, der er registreret i køretøjets typegodkendelsesdokumentation.

3.3. Hvis der er tale om en ansøgning vedrørende godkendelse af en type udskiftningsbremsebelægningsenhed, en type udskiftningstromlebremsebelægning eller en udskiftningstromlebremsebelægning:

3.3.1. Ansøgningen om godkendelse skal vedlægges en beskrivelse i tre eksemplarer af udskiftningsbremsebelægningsenheden eller udskiftningstromlebremsebelægningen med hensyn til de punkter, der er specificeret i bilag 1 til dette regulativ, samt følgende oplysninger: 3.3.1.1. Diagrammer, der viser udskiftningsbremsebelægningsenhedens eller udskiftningstromlebremsebelægningens funktionelle dimensioner 3.3.1.2. En angivelse af udskiftningsbremsebelægningsenhedens eller udskiftningstromlebremsebelægningens placering i det køretøj, som der ansøges om godkendelse til montering i. 3.3.1.3. For så vidt angår bremsebelægningsenheder til køretøjer i klasse L, listen over bremsebelægningsenheder, der tilhører samme gruppe som defineret i bilag 7a. Denne liste angiver for hver bremsebelægningsenhed: navnet på bremsebelægningsenhedens fabrikant, fabrikantens kode, friktionsmaterialets areal (cm2).

3.3.2. Der skal stilles tilstrækkeligt mange prøveeksemplarer af bremsebelægningsenheder eller tromlebremsebelægninger af den type, der søges godkendt, til rådighed til udførelse af godkendelsesprøvningerne.

3.3.3. Ansøgeren skal efter aftale med den tekniske tjeneste, der er ansvarlig for udførelse af godkendelsesprøvningerne, stille egnede repræsentative køretøjer og/eller bremser til rådighed.

3.3.4. Den kompetente myndighed skal kontrollere, at der er sikret effektiv overvågning af produktionens overensstemmelse, før typegodkendelsen udstedes. 3.3.4.1. Ansøgeren skal indsende værdier for friktionsegenskaber i henhold til bilag 9, del A, henholdsvis punkt 2.4.1 eller 3.4.1 i dette regulativ.

3.4. Hvis der er tale om ansøgning om godkendelse af en udskiftningsbremsetromle eller udskiftningsbremseskive:

3.4.1. Ansøgningen skal bilægges en beskrivelse i tre eksemplarer af udskiftningsbremsetromlen eller udskiftningsbremseskiven med hensyn til de punkter, der er specificeret i bilag 1B til dette regulativ, samt følgende oplysninger:

3.4.1.1. Tegning(er) af skiven eller tromlen, herunder størrelsen af de elementer, der er nævnt i punkt 5.3.7.1, sammen med tolerancer og eventuelle ledsagende tilbehør:

a) Placering og art af mærkningen i henhold til punkt 6.2.2 — mål i mm

b) vægt i gram

c) Materiale (enkeltskiver), eller materiale for sammensatte og flydende skiver i klasse L1, L2, L3, L4 og L5.

3.4.1.2. Komponentbeskrivelse

Fabrikanten skal levere en komponentbeskrivelse, der mindst indeholder følgende oplysninger:

a) Fabrikanten af den uforarbejdede del

b) En beskrivelse af fremstillingsprocessen for den uforarbejdede del

c) Dokumentation for processens pålidelighed (f.eks. fri for revner og huller, mål)

d) Materialets sammensætning, specifikt: i) Kemisk sammensætning ii) Mikrostruktur iii) Mekaniske egenskaber ved bremseskiver og bremsetromler i støbejern: a) Brinell-hårdhed i henhold til ISO 6506-1:2005 b) Brudstyrke i henhold til ISO 6892:1998 iv) Mekaniske egenskaber ved bremseskiver i martensitisk rustfrit stål Rockwell C-hårdhed i henhold til ISO 6508-1

e) Korrosions- eller overfladebeskyttelse

f) Beskrivelse af afbalanceringsteknik, maksimalt tilladt balancefejl

g) Tilladt slidtageomfang (minimumstykkelse for bremseskiver eller maksimal indvendig diameter for bremsetromler).

Ansøgeren skal forelægge oplysningerne og specifikationerne i denne forordnings bilag 9, del B, punkt 2.5, vedrørende skiver i støbejern og i oplysningerne og specifikationerne i bilag 9, del C, punkt 2.5, vedrørende skiver i martensitisk rustfrit stål.

3.4.2. Produktionens overensstemmelse

Den kompetente myndighed skal kontrollere, at der er sikret effektiv kontrol af produktionens overensstemmelse, før typegodkendelsen udstedes.

3.4.2.1. Ansøgeren skal forelægge dokumentation i henhold til bilag 9, del B og C, punkt 2, i dette regulativ.

3.4.3. Prøvemængder og brug

3.4.3.1. Et minimum af skive- eller tromleprøver af den konstruktion, der søges godkendt, skal leveres som vist i følgende tabeller.

Tabellerne viser også de anbefalede anvendelser af prøverne.

Punkt nr. Kontrol/prøvning Antal prøver af bremseskiver for køretøjer i klasse M, N og O Bemærkninger 1 2 3 4 5 6 1 Geometrisk kontrol Punkt 5.3.3.1, 5.3.4.1. x x x x x x 2 Materialekontrol Punkt 5.3.3.2. x x 3 Kontrol af afbalanceringsteknik Punkt 5.3.7.2 x x x x 4 Kontrol af slidindikator Punkt 5.3.7.3 x x x x 5 Integritetsprøvning — termisk udmattelse Punkt 4.1.1 og 4.2.1 i bilag 11 og punkt 4.1.1 og 4.2.1 i bilag 12 x x 6 Integritetsprøvning — prøvning ved høj belastning Punkt 4.1.2 og 4.2.2 i bilag 11 og punkt 4.1.2 og 4.2.2 i bilag 12 x 7 Ydelsesprøvning af driftsbremse i køretøj Punkt 2.2 i bilag 11 og punkt 2.2 i bilag 12 Par skiver Enten for- eller bagaksel 8 Ydelsesprøvning af parkeringsbremse i køretøj Punkt 2.3 i bilag 11 og punkt 2.3 i bilag 12 Par skiver Hvis relevant 9 Ydelsesprøvning af driftsbremse på dynamometer Punkt 3.3 i bilag 11 og punkt 3.3 i bilag 12 x Alternativ til køretøjsprøvning





Punkt nr. Kontrol/prøvning Antal prøver af bremseskiver til køretøjer i klasse L1, L2, L3, L4 og L5 Bemærkninger 1 2 3 4 5 1 Geometrisk kontrol Punkt 5.3.3.1, 5.3.4.1 x x x x x 2 Kontrol af slidindikator Punkt 5.3.7.3 x x x x x 3 Materialets og bremsefladens hårdhed Punkt 5.3.3.2 x 4 Materialekontrol af bremseklokke og låse Punkt 2.4 og 2.5 i bilag 15 x 5 Prøvning af bestandighed over for statisk moment Punkt 2 i bilag 14 x x 6 Ydelsesprøvning af køretøjets driftsbremse Punkt 3.2 i bilag 14 x 7 Termisk udmattelse Punkt 5.1 i bilag 14 x 8 Driftsbremseydelse på dynamometer Punkt 4.3 i bilag 14 Alternativ til køretøjsprøvning

3.4.3.2. Hver skive og tromle, bortset fra dem, der er omfattet af geometrisk kontrol og materialekontrol, skal ledsages af et passende antal egnede bremsebelægningsenheder, der er godkendt efter regulativ nr. 13, 13-H eller 90.

3.4.3.3. Hvis en sammenligning med den originale bremseskive eller -tromle er påkrævet, leveres originale bremseskiver eller originale bremsetromler til et akselsæt, alt efter hvad der er relevant.

3.4.3.4. Hvis der ansøges om en ækvivalent udskiftningsskive/udskiftningstromle, leveres to originale skiver/tromler eller originale udskiftningsbremseskiver/udskiftningsbremsetromler med henblik på sammenligning af dimensioner og materiale.

3.4.3.5. Hvis der ansøges om en udskiftelig udskiftningsskive/udskiftningstromle, leveres to originale skiver/tromler eller originale udskiftningsbremseskiver/udskiftningsbremsetromler med henblik på sammenligning af dimensioner.

4. GODKENDELSE

4.1. Hvis den udskiftningsdel, der søges godkendt i henhold til dette regulativ, opfylder forskrifterne i punkt 5 nedenfor, meddeles der godkendelse for den pågældende udskiftningsdel.

4.1.1. Hvis der er tale om udskiftningsbremsebelægningsenheder til køretøjer i klasse L med et kombineret bremsesystem i betydningen i punkt 2.9 i regulativ nr. 78, skal godkendelsen begrænses til en eller flere kombinationer af bremsebelægningsenheder på de af køretøjets aksler, der er blevet prøvet i henhold til bilag 7 i nærværende regulativ.

4.2. Hver godkendt reservedel tildeles et godkendelsesnummer, der består af fire grupper af cifre:

4.2.1. De første to cifre (i øjeblikket 02 for regulativet, svarende til ændringsserie 02) angiver ændringsserien med de seneste vigtige tekniske ændringer af regulativet på godkendelsens udstedelsestidspunkt.

4.2.2. Følgende enkelte ciffer angiver udskiftningsdelens kategori således: A Udskiftningsbremsebelægningsenhed B Udskiftningstromlebremsebelægning C Udskiftningsbremseskive D Udskiftningsbremsetromle

4.2.3. De næste fire cifre angiver fabrikanten og typen af bremsebelægning, skive eller tromle. Det digitale suffiks angiver: a) Bremsebakke eller bagplade eller specifikke dimensioner, hvis der er tale om tromlebremsebelægninger. b) Testgruppen, hvis der er tale om en udskiftningsskive eller -tromle. De varianter, der er godkendt som testgruppe, skal opføres som bilag til meddelelsen. _ _ _ _ _ _ _ / _ _ _ _ Det digitale suffiks angiver testgruppen/bremsebakken/bagpladen/de specifikke mål for udskiftningsdelen Den digitale serie angiver udskiftningsdelens (fabrikant og) type 1 ciffer (A til D) angiver udskiftningsdelens kategori 2 cifre angiver ændringsserien (01 til 99) Eksempel: 0 2 C 0 03 5 9 / 07 2 4 8 Testgruppe nr. 07248 Type nr. 00359 Bremseskive Ændringsserie 02

4.2.4. For så vidt angår bremsebelægningsenheder til køretøjer i klasse L, skal bremsebelægningsenheder, der tilhører samme gruppe som defineret i henhold til kriterierne i bilag 7a, tildeles samme godkendelsesnummer som det, der er tildelt repræsentanten for bremsebelægningsenheden.

4.3. Samme overenskomstpart må ikke tildele samme nummer til en anden udskiftningsdel. Samme typegodkendelsesnummer kan omfatte brug af den pågældende udskiftningsdel til en række forskellige køretøjstyper.

4.4. Meddelelse om godkendelse, udvidelse, nægtelse eller inddragelse af godkendelse eller om endeligt ophør af produktionen af en udskiftningsdel i henhold til dette regulativ skal fremsendes til de kontraherende parter i 1958-overenskomsten, som anvender dette regulativ, ved hjælp af en formular, der er i overensstemmelse med modellen i bilag 1 til dette regulativ.

4.5. Enhver udskiftningsdel, som er godkendt i henhold til dette regulativ, skal på et let synligt og let tilgængeligt sted været påført et internationalt godkendelsesmærke bestående af følgende:

4.5.1. En cirkel, som omslutter bogstavet »E« efterfulgt af kendingsnummeret på den stat, som har meddelt godkendelse (4)

4.5.2. Nummeret på dette regulativ, fulgt af bogstavet »R«, en bindestreg og godkendelsesnummeret til højre for cirklen, der er beskrevet i punkt 4.5.1.

4.6. Det godkendelsesmærke, der er omhandlet i punkt 4.5 ovenfor, skal være let læseligt og må ikke kunne fjernes.

4.7. Bilag 2 til dette regulativ indeholder eksempler på sammensætningen af godkendelsesmærket og de godkendelsesdata, der er omhandlet ovenfor samt i punkt 6.1.5 nedenfor.

5. SPECIFIKATIONER OG PRØVNINGER

5.1. Indledning

En udskiftningsdel skal være konstrueret og fremstillet således, at den efter at have erstattet den originalmonterede del på et køretøj sikrer det pågældende køretøj en bremsevirkning, der svarer til den for køretøjstypen godkendte.

Nærmere bestemt gælder, at:

a) En udskiftningsdel til en køretøjstype, som er godkendt før regulativ nr. 13, ændringsserie 09, eller den oprindelige version af regulativ nr. 13-H eller regulativ nr. 78, ændringsserie 01, skal som minimum opfylde de relevante bestemmelser i ovennævnte regulativ

b) Ydelsesegenskaberne for en udskiftningsdel skal svare til egenskaberne for den originale del, som den er beregnet til at erstatte

c) En udskiftningsdel skal have de fornødne mekaniske egenskaber

d) Bremsebelægninger må ikke indeholde asbest

e) Udskiftningsbremseskiver/udskiftningsbremsetromler skal udvise tilstrækkelig deformationsbestandighed ved temperaturpåvirkninger

f) Bremseskivens minimumstykkelse må ikke være mindre end den originale bremseskives minimumstykkelse som foreskrevet af køretøjsfabrikanten

g) Bremsetromlens maksimale tilladte indvendige diameter må ikke være større end den originale bremsetromles maksimale tilladelige indvendige diameter, som foreskrevet af køretøjsfabrikanten.

5.1.1. Udskiftningsbremsebelægningsenheder eller udskiftningstromlebremsebelægninger, der svarer til den type, der er specificeret i dokumentationen for en typegodkendelse af en køretøjstype i henhold til regulativ nr. 13 eller regulativ nr. 13H eller regulativ nr. 78, anses for at opfylde forskrifterne i punkt 5 i nærværende regulativ.

5.1.2. Udskiftningsskiver og udskiftningstromler, der er i overensstemmelse med identifikationskoden anført i køretøjets typegodkendelsesdokumentation, se regulativ nr. 13 eller regulativ nr. 13-H, og udskiftningsskiver, der er i overensstemmelse med typen specificeret i køretøjets typegodkendelsesdokumentation, se regulativ nr. 78, anses for at opfylde forskrifterne i punkt 5 i nærværende regulativ.

5.1.3. Identiske udskiftningsbremsebelægningsenheder og identiske udskiftningstromlebremsebelægninger behøver ikke prøves efter forskrifterne i punkt 5.2.1 nedenfor, forudsat at følgende betingelser er opfyldt:

a) at ansøgeren om godkendelse kan påvise, at han fremstiller og leverer de forelagte bremsebelægningsenheder eller tromlebremsebelægninger til køretøjs- eller bremsefabrikanten som originaludstyr til de specifikke køretøjsmodeller, aksler og bremser, der er nævnt i bilag 1A, punkt 6, for hvilke der ansøges om godkendelse.

b) at den tekniske tjeneste og/eller typegodkendende myndighed bekræfter, at ansøgeren producerer og leverer den relevante del, der er nævnt i punktet vedrørende »fabrikat og type af bremsebelægninger«, med henblik på godkendelse i henhold til tillæg 1 til bilag 2 til regulativ nr. 13 eller tillægget til bilag 1 til regulativ nr. 13-H (5).

c) at ansøgeren om godkendelse fortsat fremlægger originale og identiske dele: i) fra den samme råvareblanding ii) med samme fremstillingsproces iii) på samme produktionslinje iv) med samme kvalitetsstyringssystem; og v) med samme resultater af prøvningerne af produktionens overensstemmelse i punkt 8.4.1 i dette regulativ, som for de originale dele.

Påvisningen af overholdelse af kravene i dette punkt skal understøttes af en audit på stedet foretaget af den tekniske tjeneste, der er ansvarlig for godkendelsesprøvning. Som et supplement til auditten skal fabrikanten give adgang til rutediagrammet for processen og kontrolplanen.

5.2. Krav i forbindelse med godkendelse af en type udskiftningsbremsebelægningsenhed, en type udskiftningstromlebremsebelægning eller en udskiftningstromlebremsebelægning

5.2.1. Ydelseskrav

5.2.1.1. Udskiftningsbremsebelægningsenheder til køretøjer i klasse M1, M2 og N1

Mindst ét sæt udskiftningsbremsebelægningsenheder, der repræsenterer den type belægning, der skal udskiftes, skal monteres og prøves i mindst ét køretøj, som er repræsentativt for den køretøjstype, der søges godkendt, i overensstemmelse med forskrifterne i bilag 3 og skal opfylde kravene i dette bilag. Det eller de repræsentative køretøjer skal udvælges blandt de relevante køretøjer på grundlag af en worst case-analyse (6). Hvad angår hastighedsfølsomhed og ækvivalent kold bremsevirkning benyttes en af de to metoder, der er beskrevet i bilag 3.

5.2.1.2. Udskiftningsbremsebelægningsenheder og udskiftningstromlebremsebelægninger til køretøjer i klasse M3, N2 og N3

Mindst ét sæt udskiftningsbremsebelægningsenheder eller udskiftningstromlebremsebelægninger, der repræsenterer den type belægning, der skal udskiftes, skal monteres og prøves i mindst ét køretøj eller én bremse, som er repræsentativ for den køretøjstype, der søges godkendt, efter forskrifterne i bilag 4 og ved anvendelse af en af de to metoder beskrevet i punkt 1 (køretøjsprøvning) eller i punkt 2 (inertidynamometerprøvning), og de skal opfylde kravene i dette bilag. Det eller de repræsentative køretøjer eller bremser skal udvælges blandt de relevante køretøjer og bremser på grundlag af en worst case-analyse (7).

5.2.1.3. Udskiftningsbremsebelægningsenheder til køretøjer i klasse O1 og O2

Udskiftningsbremsebelægningsenheder prøves i henhold til forskrifterne i bilag 5 og skal opfylde kravene heri.

5.2.1.4. Udskiftningsbremsebelægningsenheder og udskiftningstromlebremsebelægninger til køretøjer i klasse O3 og O4

Udskiftningsbremsebelægningsenheder og udskiftningstromlebremsebelægninger prøves i henhold til forskrifterne i bilag 6 og skal opfylde kravene heri. Til disse prøvninger anvendes en af de tre metoder, der er beskrevet i punkt 3 i tillæg 2 til bilag 11 til regulativ nr. 13.

5.2.1.5. Udskiftningsbremsebelægningsenheder til køretøjer i klasse L

Det er tilladt at verificere en bremsebelægningsenhed, der anses for at være repræsentativ for en gruppe bremsebelægningsenheder, som er grupperet efter de kriterier, der er fastsat i bilag 7a.

Den repræsentative bremsebelægningsenhed anses for at udgøre den mest krævende anvendelse.

De resultater, der er opnået med den pågældende repræsentative bremsebelægningsenhed, betragtes som gyldige for alle de bremsebelægningsenheder, der tilhører samme gruppe som defineret i grupperingskriterierne i bilag 7a.

Mindst ét sæt af de valgte udskiftningsbremsebelægningsenheder, der repræsenterer den type belægning, der skal udskiftes, skal monteres og prøves i mindst ét køretøj, som er repræsentativt for den køretøjstype, der søges godkendt, i overensstemmelse med forskrifterne i bilag 7 og skal opfylde kravene i dette bilag. Det eller de repræsentative køretøjer skal udvælges blandt de relevante køretøjer på grundlag af en worst case-analyse (8).

5.2.2. Mekaniske karakteristika

5.2.2.1. Udskiftningsbremsebelægningsenheder til køretøjer i klasse M1, M2, N1, O1, O2 og L

5.2.2.1.1. Udskiftningsbremsebelægningsenheder af den type, der søges godkendt, prøves for forskydningsstyrke efter enten ISO 6312:1981 eller ISO 6312:2001.

Forskydningsstyrken skal være mindst 250 N/cm2 for bremseklodsenheder og 100 N/cm2 for bremsebakkeenheder.

5.2.2.1.2. Udskiftningsbremsebelægningsenheder af den type, der søges godkendt, prøves for kompressibilitet efter enten ISO 6310:1981, ISO 6310:2001 eller ISO 6310:2009.

Kompressibilitetsværdierne må ikke overstige 2 % ved omgivende temperatur og 5 % ved 400 °C for så vidt angår bremseklodsenheder, og 2 % ved omgivende temperatur og 4 % ved 200 °C for så vidt angår bremsebakkeenheder. Dette krav finder ikke anvendelse på bremsebelægninger til parkeringsbremser.

5.2.2.2. Udskiftningsbremsebelægningsenheder og udskiftningstromlebremsebelægninger til køretøjer i klasse M3, N2, N3, O3 og O4

5.2.2.2.1. Forskydningsstyrke

Denne prøvning finder kun anvendelse på bremseklodsenheder i skivebremser.

Udskiftningsbremsebelægningsenheder af den type, der søges godkendt, prøves for forskydningsstyrke efter ISO 6312:1981 eller ISO 6312:2001. Bremsebelægningsenheder kan opdeles i to eller tre dele, så de passer til prøvningsapparaturets kapacitet.

Forskydningsstyrken skal mindst være 250 N/cm2.

5.2.2.2.2. Kompressibilitet

Udskiftningsbremsebelægningsenheder og udskiftningstromlebremsebelægninger af den type, der søges godkendt, prøves for kompressibilitet efter enten ISO 6310:1981, ISO 6310:2001 eller ISO 6310:2009. Der kan anvendes flade prøveemner i overensstemmelse med type I-prøveemne.

Kompressibilitetsværdierne må ikke overstige 2 % ved omgivende temperatur og 5 % ved 400 °C for så vidt angår bremseklodsenheder, og 2 % ved omgivende temperatur og 4 % ved 200 °C for så vidt angår bremsebakkeenheder og tromlebremsebelægninger.

5.2.2.2.3. Materialets hårdhed (9)

Dette krav gælder for tromlebremsebelægningsenheder og tromlebremsebelægninger.

Udskiftningsbremsebelægningsenheder eller udskiftningstromlebremsebelægninger af den type, der søges godkendt, prøves for hårdhed efter ISO 2039-2:1987.

Hårdhedstallet for friktionsmaterialet ved friktionsfladen skal være gennemsnitsværdien for fem bremsebelægninger udtaget fra forskellige produktionsbatcher (hvis disse foreligger) opnået ved at foretage fem målinger på forskellige steder på hver bremsebelægning.

5.3. Tekniske forskrifter vedrørende godkendelse af en udskiftningsbremsetromle eller udskiftningsbremseskive

Alle udskiftningsdele skal inddeles i fire grupper:

a) original udskiftningsskive/udskiftningstromle

b) identisk bremseskive/bremsetromle

c) tilsvarende skive/tromle

d) udskiftelig tromle/skive.

Afhængigt af, hvilken gruppe den tilhører, skal udskiftningsbremseskiven eller udskiftningsbremsetromlen bestå følgende prøvninger:

Bestandighed over for statisk moment (kun køretøjer i klasse L1, L2, L3, L4 og L5) Ydelsesprøvning i henhold til regulativ nr. 13/13-H/78 (type 0, I, II osv.) Sammenligningsprøvning med original udskiftningsdels dynamiske friktionsegenskaber Integritetsprøvninger (høj belastning og termisk udmattelse) Originale udskiftningsdele Skive, der ikke er omfattet af dette regulativ Identisk del Nej Nej Nej Nej Ækvivalente dele Nej Nej Nej Prøvning på dynamometer Udskiftelige dele Statisk prøvning på prøvestand Køretøjsprøvning eller alternativt dynamometerprøvning Køretøjsprøvning eller alternativt dynamometerprøvning Dynamometerprøvning

Prøvningskravene til bremseskiver og -tromler til køretøjer i klasse M og N er nærmere anført i bilag 11.

Prøvningskravene til bremseskiver og -tromler til køretøjer i klasse O er nærmere anført i bilag 12.

Prøvningskravene til bremseskiver til køretøjer i klasse L1, L2, L3, L4 og L5 er nærmere angivet i bilag 14.

5.3.1. Originale udskiftningsbremseskiver/udskiftningsbremsetromler

5.3.1.1. Originale udskiftningsbremseskiver/udskiftningsbremsetromler falder uden for dette regulativs anvendelsesområde, forudsat de er forsynet med en identifikationskode som defineret i punkt 2.3.2, anbragt på en sådan måde, at den ikke kan slettes og er let læselig.

5.3.2. Identiske bremseskiver/bremsetromler

5.3.2.1. Ansøgeren om godkendelse, skal godtgøre over for den tekniske tjeneste og/eller den godkendende myndighed, at han fremstiller og leverer de fremlagte bremseskiver eller -tromler til køretøjsfabrikanten som originaludstyr til den specifikke model/de specifikke modeller og aksler, der er nævnt i bilag 1B, punkt 4, for hvilken/hvilke der ansøges om godkendelse. Denne påvisning skal indeholde verificerbare beviser for, at bremseskiverne eller -tromlerne fremstilles i henhold til de samme produktions- og kvalitetssikringssystemer som for de originale dele i henhold til punkt 2.3.1 i dette regulativ. Særligt kræves det, at ansøgeren om godkendelse, fortsat fremlægger originale og identiske dele:

a) af samme råmateriale, sammensætning og mikrostruktur

b) med samme fremstillingsproces

c) på samme produktionslinje

d) med samme kvalitetsstyringssystem og

e) med samme resultaterne af prøvningerne af produktionens overensstemmelse i punkt 8.4.2 i dette regulativ, som for de originale dele.

Påvisningen af overholdelse af kravene i dette punkt skal understøttes af en audit på stedet foretaget af den tekniske tjeneste, der er ansvarlig for godkendelsesprøvning. Som et supplement til auditten skal fabrikanten give adgang til rutediagrammet for processen og kontrolplanen.

5.3.2.2. Eftersom de identiske bremseskiver/-tromler opfylder samme krav som den originale del, foreskrives ingen prøvningskrav.

5.3.3. Tilsvarende udskiftningsskiver eller -tromler

5.3.3.1. Geometriske krav

Bremseskiverne eller -tromlerne skal med hensyn til alle dimensioner, geometriske egenskaber, tolerancer og grundlæggende konstruktion være identiske med de originale bremseskiver eller -tromler.

5.3.3.2. Materialekrav og metallurgiske krav

For at kunne anses for at være »tilsvarende« skal udskiftningsbremseskiven eller -tromlen være fra samme materialeundergruppe som den originale bremseskive eller tromle. Der er defineret fire originale materialeundergrupper.

Prøvningsnorm Undergruppe 1 Støbejernsbase DIN EN 1561 EN-GJL-200 Undergruppe 2 Højkarboniseret base EN-GJL-150 Undergruppe 3 Højkarboniseret, legeret Undergruppe 4 Højkarboniseret, ulegeret Kulstofindhold (%) 3,20-3,60 3,60-3,90 3,55-3,90 3,60-3,90 Siliciumindhold (%) 1,70-2,30 1,60-2,20 1,60-2,20 1,60-2,20 Manganindhold (%) Min. 0,40 Min. 0,40 Min. 0,40 Min. 0,40 Chromindhold (%) Maks. 0,35 Maks. 0,35 0,30-0,60 Maks. 0,25 Kobberindhold (%) — 0,30-0,70 0,30-0,70 Maks. 0,40 Hårdhed HBW ISO 6506-1:2005 190-248 160-210 180-230 160-200 Trækstyrke (N/mm2) ISO 6892:1998 Min. 220 Min. 160 Min. 170 Min. 150

5.3.3.2.1. For at køretøjer i klasse M, N og O skal kunne anses for at være »ækvivalente« skal udskiftningsbremseskiven eller -tromlen være fra samme materialeundergruppe som den originale bremseskive eller tromle. Der er defineret fire originale materialeundergrupper.

5.3.3.2.2. Martensitisk rustfrit stål til bremseringe til køretøjer i klasse L1, L2, L3, L4 og L5. For at kunne anses for at være »ækvivalent« skal udskiftningsbremseskiven være fra samme materialeundergruppe som den originale bremseskive. Der er defineret fem originale materialeundergrupper.

Prøvningsnorm Undergruppe 1 JIS SUS 410 Undergruppe 2 X 10 Cr 13 EN 10088/2 Undergruppe 3 X 12 Cr 13 EN 10088/2 Undergruppe 4 X 20 Cr 13 EN 10088/2 Undergruppe 5 X 30 Cr 13 EN 10088/2 Kulstofindhold (%) 0,02-0,10 0,08-0,12 0,08-0,15 0,16-0,25 0,26-0,35 Siliciumindhold (%) Maks. 0,80 Maks. 1,00 Maks. 1,00 Maks. 1,00 Maks. 1,00 Manganindhold (%) 0,50-2,50 Maks. 1,00 Maks. 1,50 Maks. 1,50 Maks. 1,50 Chromindhold (%) 10,00-14,50 12,00-14,00 11,50-13,50 12,00-14,00 12,00-14,00 Jernindhold (%) øvrige Hårdhed HRC ISO 6508-1:2005 30-40 30-40 30-40 30-40 30-40

5.3.3.3. Ydelseskrav

Delen skal bestå integritetsprøvningerne for høj belastning i henhold til bilag 11 og 12.

5.3.3.3.1. Bremseskive og bremsetromle for klasse M, N og O

Delen skal bestå integritetsprøvningerne for høj belastning og termisk udmattelse i henhold til bilag 11 og 12.

5.3.3.3.2. Bremseskiver til klasse L1, L2, L3, L4 og L5

Delen skal bestå integritetsprøvningerne for høj belastning og termisk udmattelse i henhold til bilag 14.

5.3.4. Udskiftelige skiver eller tromler

5.3.4.1. Geometriske krav

Som punkt 5.3.4.1.1 og 5.3.4.1.2 plus samme grænsefladedimensioner.

En udskiftelig skive eller tromle kan afvige fra den originale del inden for konstruktionselementer som:

a) ventilationsgeometri og -type (for ventilerede skiver)

b) integreret eller sammensat skive eller tromle

c) overfladefinish (f.eks. huller, riller osv.).

5.3.4.1.1. For skiver skal følgende maksimale værdier være opfyldt:

M1, N1, O1, O2 M2, N2, M3, N3, O3, O4 Tykkelsesvariation 0,015 mm 0,030 mm 0,040 mm Kæbetykkelsesvariation (kun for ventileret skive) 1,5 mm 2,0 mm 2,0 mm Sideværts slør i friktionsoverflade 0,050 mm (10) 0,15 mm (10) 0,15 mm (10) Tolerance, boring H9 H9 H9 »top hat«-parallelitet 0,100 mm 0,100 mm 0,100 mm Tolerance, overfladens planhed 0,050 mm 0,050 mm 0,050 mm Friktionsoverfladens ruhed (11) 3,2 μm 3,2 μm 3,2 μm

5.3.4.1.2. For tromler skal følgende maksimale værdier være opfyldt:

M1, N1, O1, O2 M2, M3, N2, N3, O3, O4 Radialt slør i friktionsoverflade 0,050 mm 0,100 mm Tolerance, boring H9 H9 Ovalitet 0,040 mm 0,150 mm Tolerance, overfladens planhed 0,050 mm 0,050 mm Friktionsoverfladens ruhed (12) 3,5 μm 3,5 μm

5.3.4.2. Ydelseskrav

Delen skal bestå af følgende ydelsesprøvninger i henhold til bilag 11 og 12 for klasse M, N og O og i henhold til bilag 14 for klasse L1, L2, L3, L4 og L5:

a) Ydelsesprøvning i henhold til regulativ nr. 13, 13-H eller 78

b) sammenligningsprøvning med den originale udskiftningsdels dynamiske friktionsegenskaber

c) integritetsprøvninger af høj belastning og termisk udmattelse.

5.3.5. Type

Bremseskiver eller -tromler, der ikke afviger med hensyn til de vigtigste egenskaber som angivet nedenfor, betragtes som én type i én rapport eller godkendelse:

5.3.5.1. Typekriterier for bremseskiver

5.3.5.1.1. Grundlæggende konstruktion

a) med eller uden ventilation (f.eks. massiv, ventileret)

b) ventilationens udformning

c) overflade (f.eks. med eller uden riller eller huller)

d) nav (med eller uden integreret parkeringsbremsetromle)

e) montering (stiv, halvflydende, flydende osv.)

f) »hat« (med eller uden integreret parkeringsbremsetromle).

5.3.5.1.2. Materialegruppe

Ved bremseskiver til køretøjer i klasse M, N og O betragtes alle materialegrupper (herunder deres respektive undergrupper) som en særskilt type.

Ved bremseskiver til køretøjer i klasse L1, L2, L3, L4 og L5 betragtes alle materialegrupper (herunder deres respektive undergrupper) som en særskilt type.

5.3.5.1.2.1. Støbejern

5.3.5.1.2.2. Stål

5.3.5.1.2.3. Kompositmaterialer

5.3.5.1.2.4. Konstruktion af flere materialer

5.3.5.2. Typekriterier for bremsetromler

a) Materialegruppe (f.eks. stål, støbejern, kompositmateriale)

b) Nav (med/uden)

c) Kompositkonstruktion.

5.3.6. Testgruppekriterier (inden for samme type)

Det er kun muligt at foretage prøvning af udskiftelige dele i testgrupper, hvis forbindelsen mellem monteringsområdet og skivens friktionsoverflader har samme generelle form.

Fra hver af de testgrupper, der er nævnt nedenfor, skal mindst én variant underkastes de relevante prøvninger, som er fastsat i bilag 10, 11 eller 12. Den variant, der vælges fra en testgruppe med henblik på prøvning af udskiftningsdelen, skal være den, som har den højeste andel kinetisk energi i forhold til dens direkte tilsvarende udskiftningsdels masse:

hvor:

V max, i den konstruktivt bestemte maksimale hastighed for det køretøj, som en udskiftningsdel er monteret i (for påhængskøretøjer formodes vmax, i at være mindst 80 km/h) m prøvningsmassen som defineret i bilag 11, punkt 3.2.1.2, bilag 12, punkt 3.2.1.2 og bilag 14, punkt 4.2.1.2. mreplacement part, i massen af udskiftningsdelen til det tilsvarende køretøj

5.3.6.1. Udskiftningsbremseskiver

5.3.6.1.1. Kriterier for sammensætning af testgrupper vedrørende udskiftningsbremseskiver i køretøjer i klasse M1, M2, N1, N2, O1 og O2

5.3.6.1.1.1. Testgruppe vedrørende de prøvninger, der er omhandlet i punkt 1 til 4 i bilag 11 eller bilag 12

Denne testgruppe omfatter alle bremseskiver, hvis udvendige diameter højst varierer med 6 mm, og skivens tykkelse højst 4 med mm.

5.3.6.1.1.2. Hvis der er tale om forskellige materialer inden for en materialegruppe, fremlægges dokumentation for, at kravene i bilag 11 eller 12 er opfyldt for hvert enkelt materiale.

5.3.6.1.2. Kriterier for sammensætning af testgrupper vedrørende udskiftningsbremseskiver i køretøjer i klasse M3, M3, O3 og O4

5.3.6.1.2.1. Testgruppe vedrørende de prøvninger, der er omhandlet i punkt 1 til 4 i bilag 11 eller bilag 12

Denne testgruppe omfatter alle bremseskiver, hvis udvendige diameter højst varierer med 10 mm, og skivens tykkelse højst med 4 mm.

5.3.6.1.2.2. Hvis der er tale om forskellige materialer inden for en materialegruppe, fremlægges dokumentation for, at kravene i bilag 11 eller 12 er opfyldt for hvert enkelt materiale.

5.3.6.1.3. Kriterier for sammensætning af testgrupper vedrørende udskiftningsbremseskiver i køretøjer i klasse L1, L2, L3, L4 og L5.

5.3.6.1.3.1. Testgruppe vedrørende de prøvninger, der er omhandlet i bilag 14.

Denne testgruppe omfatter alle bremseskiver efter de kriterier, der er fastsat i bilag 15.

5.3.6.2. Udskiftningsbremsetromler

5.3.6.2.1. Kriterier for sammensætning af testgrupper vedrørende udskiftningsbremsetromler i køretøjer i klasse M1, M2, N1, N2, O1 og O2

5.3.6.2.1.1. Testgruppe vedrørende de prøvninger, der er omhandlet i punkt 1 til 4 i bilag 11 eller bilag 12

Denne testgruppe omfatter alle bremsetromler, hvor tromlens indvendige diameter ikke varierer mere end 30 mm og mere end 10 mm hvad angår bremsebakkens bredde.

5.3.6.2.1.2. Hvis der er tale om forskellige materialer inden for en materialegruppe, fremlægges dokumentation for, at kravene i bilag 11 eller 12 er opfyldt for hvert enkelt materiale.

5.3.6.2.2. Kriterier for sammensætning af testgrupper vedrørende udskiftningsbremsetromler i køretøjer i klasse M3, M3, O3 og O4

5.3.6.2.2.1. Testgruppe vedrørende de prøvninger, der er omhandlet i punkt 1 til 4 i bilag 11 eller bilag 12

Bremsetromler kan inddeles i testgrupper, således at hver tilladt testgruppe går fra den mindste indvendige diameter til den mindste indvendige diameter + 10 % og højst 40 mm hvad angår bremsebakkens bredde.

5.3.6.2.2.2. Hvis der er tale om forskellige materialer inden for en materialegruppe, fremlægges dokumentation for, at kravene i bilag 11 eller 12 er opfyldt for hvert enkelt materiale.

5.3.7. Vurderingens omfang med hensyn til udskiftningsbremseskiver/udskiftningsbremsetromler

5.3.7.1. Geometrisk kontrol

Sammenlignet med originale dele skal udskiftningsbremseskiver/udskiftningsbremsetromler kontrolleres efter følgende relevante egenskaber (se også bilag 10):

a) Tromlediameter/skivediameter, herunder friktionsfladens diameter (hvis der er tale om en skivebremse med integreret parkeringsbremsetromle, kontrolleres begge diametre)

b) Skivetykkelse (oprindelige dimensioner og mindste tilladte slidindikator) — monteringsflade mod ekstern friktionsflade

c) Monteringsflangens tykkelse

d) PCD (Pitch Circle Diameter) for fastgørelseshuller/fastgørelsesbolte

e) Antal fastgørelseshuller/fastgørelsesbolte

f) Monteringsflangens diameter

g) Centreringstype (f.eks. central muffer eller monteringsbolte)

h) For bremseskiver med integrerede parkeringsbremsetromler: bredden af friktionsområdet og eventuelle varmekompensationsriller

i) For ventilerede bremseskiver desuden: i) ventilationstype (intern/ekstern) ii) antal riller og ribber iii) ventilationskanalens dimensioner.

5.3.7.2. Afbalanceringsteknik

Afbalanceringsteknik i forbindelse med udskiftningsbremseskiver/udskiftningsbremsetromler skal svare til den, som anvendes på den originale del, der udskiftes.

5.3.7.3. Vurdering af slitage på friktionsoverfladerne

Vurderingen skal være i overensstemmelse med fabrikantens fremstillingskriterier.

5.3.7.4. Prøvninger

Hver testgruppe (se punkt 5.3.6) inden for en bestemt type udskiftningsbremseskive/udskiftningsbremsetromle (se punkt 5.3.5) skal prøves af den tekniske tjeneste.

5.3.8. Prøvningsrapport

Der udfærdiges en prøvningsrapport, der som minimum indeholder de punkter, som er specificeret i bilag 13 til dette regulativ.

6. EMBALLERING OG MÆRKNING

6.1. Krav til emballering og mærkning i forbindelse med en type udskiftningsbremsebelægningsenhed, en type udskiftningstromlebremsebelægning eller en udskiftningstromlebremsebelægning:

6.1.1. Udskiftningsbremsebelægningsenheder eller udskiftningstromlebremsebelægninger, der er i overensstemmelse med en type, der er godkendt ifølge dette regulativ, skal markedsføres i akselsæt.

6.1.2. Hvert akselsæt skal være i en forseglet emballage, der er sådan udformet, at det kan ses, om den allerede har været åbnet.

6.1.3. På hver emballage skal der være følgende oplysninger: 6.1.3.1. Antallet af udskiftningsbremsebelægningsenheder eller udskiftningstromlebremsebelægninger i emballagen 6.1.3.2. Fabrikantens navn eller varemærke 6.1.3.3. Udskiftningsbremsebelægningsenhedernes eller udskiftningstromlebremsebelægningernes fabrikat og type 6.1.3.4. De køretøjer/aksler/bremser, indholdet er godkendt til 6.1.3.5. Godkendelsesmærket.

6.1.4. Hver emballage skal indeholde monteringsanvisninger på et officielt ECE-sprog samt en tilsvarende tekst på det sprog, der tales i det land, hvor den sælges: 6.1.4.1. hvori supplerende dele nævnes specifikt 6.1.4.2. hvori det angives, at udskiftningsbremsebelægningsenheder og udskiftningstromlebremsebelægninger bør udskiftes akselvis 6.1.4.3. hvori der, hvis der er tale om udskiftningstromlebremsebelægninger, generelt gøres opmærksom på følgende punkter: at bremsebakkeplatform, anslagsstykke og drejeled skal være intakte at bremsebakken ikke må være forvredet, deformeret eller tæret hvilken type og størrelse af nitter der skal anvendes hvilket nitteværktøj og hvilken kraft der skal anvendes. 6.1.4.4. hvis der er tale om kombinerede bremsesystemer i henhold til punkt 2.9 i regulativ nr. 78, angives desuden den/de godkendte bremsebelægningskombinationer.

6.1.5. Hver enkelt udskiftningsbremsebelægningsenhed eller udskiftningstromlebremsebelægning skal være permanent forsynet med følgende sæt godkendelsesoplysninger: 6.1.5.1. godkendelsesmærket 6.1.5.2. produktionstidspunkt, mindst måned og år, eller batch-nummer 6.1.5.3. bremsebelægningens fabrikat og type

6.2. Emballerings- og mærkningskrav for udskiftningsbremseskiver eller udskiftningsbremsetromler

6.2.1. Alle enheder, der sælges, skal som minimum være forsynet med følgende oplysninger:

6.2.1.1. komponentnummer

6.2.1.2. I tilfælde af motorkøretøjer: Mærke, type og handelsbetegnelse for køretøjet og for den aksel, der er bestemt til montering, samt fremstillingsperiode for køretøjet; hvis fremstillingsperioden ikke er umiddelbart tilgængelig, kan der henvises til det originale komponentnummer/den originale identifikationskode.

6.2.1.3. For påhængskøretøjer anføres en henvisning til komponentnummeret/identifikationskoden for den originale del.

6.2.1.4. Hver emballage skal indeholde monteringsanvisninger på det sprog, der tales i det land, hvor delen sælges: 6.2.1.4.1. hvori tilhørende dele nævnes specifikt 6.2.1.4.2. hvori det erklæres, at udskiftningsbremseskiver og -tromler bør udskiftes akselvis.

6.2.2. Mærkning

Hver bremseskive/bremsetromle, der er godkendt i overensstemmelse med dette regulativ, skal være forsynet med blivende mærkning, som omfatter:

6.2.2.1. fabrikantens navn eller varemærke

6.2.2.2. godkendelsesnummeret

6.2.2.3. komponentnummer

6.2.2.4. en angivelse, som sikrer produktionsprocessens sporbarhed (f.eks. dato, batchnummer, oprindelseskode)

6.2.2.5. bremseskivens minimumstykkelse eller bremsetromlens maksimalt tilladelige indvendige diameter.

7. ÆNDRINGER OG UDVIDELSE AF GODKENDELSEN AF UDSKIFTNINGSDELE

7.1. Enhver ændring af en udskiftningsdel skal meddeles den typegodkendende myndighed, der har meddelt typegodkendelsen. Denne myndighed kan da enten:

7.1.1. skønne, at de foretagne ændringer ikke kan forventes at få væsentlig negativ virkning, og at udskiftningsdelen under alle omstændigheder stadig opfylder forskrifterne, eller

7.1.2. kræve en yderligere prøvningsrapport fra den tekniske tjeneste, som er ansvarlig for prøvningens udførelse.

7.2. Bekræftelse eller nægtelse af godkendelse med angivelse af ændringerne meddeles de kontraherende parter i 1958-overenskomsten, der anvender dette regulativ, i henhold til fremgangsmåden i punkt 4.4 ovenfor.

7.3. Den kompetente myndighed, som udsteder udvidelse af en godkendelse, tildeler udvidelsen et serienummer og underretter de andre parter i 1958-overenskomsten, der anvender dette regulativ, herom ved hjælp af en meddelelse i overensstemmelse med modellen i bilag 1 til dette regulativ.

8. PRODUKTIONENS OVERENSSTEMMELSE

8.1. Udskiftningsdele, der er godkendt i henhold til dette regulativ, skal være således fremstillet, at de svarer til den godkendte type.

8.2. Originale dele, der er omfattet af en ansøgning i henhold til punkt 3.2, anses for at opfylde forskrifterne i punkt 8.

8.3. Til efterprøvning af, at forskrifterne i punkt 8.1 er opfyldt, skal der foretages passende kontrol af produktionen. Denne kontrol skal omfatte anvendte råvarer og komponenter.

8.4. Indehaveren af en godkendelse skal især:

8.4.1. sikre at der for hver type udskiftningsbremsebelægningsenhed eller hver type udskiftningstromlebremsebelægning udføres mindst de relevante prøvninger foreskrevet i punkt 5.2.2 samt de relevante prøvninger som foreskrevet i bilag 9 til dette regulativ stikprøvevis på statistisk kontrolleret grundlag i overensstemmelse med en rutinemæssig kvalitetssikringsprocedure. For så vidt angår bremsebelægningsenheder til parkeringsbremser finder kun prøvning af forskydningsstyrken som beskrevet i punkt 5.2.2 anvendelse.

8.4.2. sikre, at der for hver udskiftningsskive og -tromle mindst udføres de prøvninger, der er foreskrevet i bilag 9 til dette regulativ, stikprøvevis på statistisk kontrolleret grundlag i overensstemmelse med en rutinemæssig kvalitetssikringsprocedure.

8.4.3. sikre, at der findes procedurer for effektiv kontrol af produkternes kvalitet

8.4.4. have adgang til det kontroludstyr, der er nødvendigt for kontrol af hver enkelt godkendt types overensstemmelse

8.4.5. analysere resultaterne af hver type prøvning, så det kontrolleres og sikres, at produktet har stabile egenskaber, med forbehold af den med industriproduktion forbundne variation

8.4.6. sikre, at prøvningsdata registreres, og at de vedføjede dokumenter er til rådighed i et tidsrum, der aftales med den administrative myndighed

8.4.7. sikre, at ethvert prøveeksemplar eller prøveemne, der udviser manglende overholdelse af den pågældende type prøvning, udløser endnu en prøveudtagning og endnu en prøvning. Der træffes alle nødvendige foranstaltninger til genetablering af den pågældende produktions overensstemmelse.

8.5. Den kompetente myndighed, som har udstedt typegodkendelse, kan til hver en tid efterprøve de metoder til overensstemmelsesprøvning, som anvendes på hvert produktionsanlæg.

8.5.1. Ved hver inspektion skal prøvningsoptegnelser og produktionsjournaler forelægges den besøgende inspektør.

8.5.2. Sidstnævnte kan udtage stikprøver, som skal afprøves på fabrikantens laboratorium. Det mindste stikprøveantal kan fastsættes under hensyntagen til resultaterne af fabrikantens egen kontrol.

8.5.3. Forekommer kvalitetsniveauet utilfredsstillende, eller er det nødvendigt at kontrollere validiteten af prøvninger, der er udført i henhold til punkt 8.5.2, udtager inspektøren prøver, som sendes til den tekniske tjeneste, der har forestået typegodkendelsesprøvningerne.

8.5.4. Den kompetente myndighed kan udføre enhver prøvning, som foreskrives i dette regulativ.

8.5.5. Den normale inspektionshyppighed, der fastsættes af de kompetente myndigheder, er en gang årligt. Hvis der registreres negative resultater under en sådan inspektion, sikrer den kompetente myndighed, at der tages alle nødvendige skridt til snarest muligt at genoprette produktionens overensstemmelse.

9. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

9.1. Den godkendelse, som er meddelt for en type udskiftningsbremsebelægningsenhed eller en type udskiftningstromlebremsebelægning i henhold til dette regulativ, kan inddrages, hvis forskrifterne i punkt 8.1 ovenfor ikke er opfyldt.

Den godkendelse, som er meddelt for en type udskiftningsbremsetromle eller en udskiftningsbremseskive i henhold til dette regulativ, kan inddrages, hvis forskrifterne i punkt 8.1 ovenfor ikke er opfyldt.

9.2. Hvis en kontraherende part, som anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter, som anvender dette regulativ, herom ved hjælp af en meddelelsesformular svarende til modellen i bilag 1A eller 1B til dette regulativ.

10. ENDELIGT OPHØR AF PRODUKTIONEN

Hvis indehaveren af godkendelsen fuldstændig indstiller produktionen af en udskiftningsdel, som er godkendt i henhold til dette regulativ, skal han underrette den myndighed, som har udstedt godkendelsen, herom. Efter modtagelsen af den relevante meddelelse underretter denne myndighed de øvrige kontraherende parter i 1958-overenskomsten, der anvender dette regulativ, herom ved hjælp af en meddelelse, der er i overensstemmelse med modellen i bilag 1A eller bilag 1B til dette regulativ.

11. NAVNE OG ADRESSER PÅ DE TEKNISKE TJENESTER, DER ER ANSVARLIGE FOR UDFØRELSE AF GODKENDELSESPRØVNINGERNE, OG PÅ DE TYPEGODKENDENDE MYNDIGHEDER

De kontraherende parter i 1958-overenskomsten, som anvender dette regulativ, meddeler FN's sekretariat navne og adresser på de tekniske tjenester, som er ansvarlige for udførelse af godkendelsesprøvningerne og på de typegodkendende myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er udstedt i andre stater, skal fremsendes.

12. OVERGANGSBESTEMMELSER

12.1. Efter den officielle ikrafttrædelsesdato for ændringsserie 02 kan ingen af de kontraherende parter, der anvender dette regulativ, nægte at meddele godkendelse i henhold til dette regulativ som ændret ved ændringsserie 02.

12.2. Selv efter ikrafttrædelsen af ændringsserie 02 skal godkendelser af bremsebelægningsenheder og tromlebremsebelægninger efter ændringsserie 01 til regulativet forblive gyldige, og de kontraherende parter, som anvender dette regulativ, skal fortsat acceptere dem og må ikke nægte at meddele udvidelse af godkendelser i henhold til ændringsserie 01 til dette regulativ.

12.3. For så vidt angår ibrugtagne køretøjer skal kontraherende parter, der anvender dette regulativ, fortsat tillade montering eller brug af en udskiftningsbremsebelægningsenhed godkendt i henhold til dette regulativ i dettes oprindelige uændrede form.

(1) I dette regulativ anses henvisninger til regulativ nr. 13, 13-H eller 78, for også at henvise til alle andre internationale regler såsom 71/320/EØF, der anvender de samme tekniske forskrifter som regulativ nr. 13, 13-H eller 78. Henvisninger til bestemte dele af regulativerne fortolkes tilsvarende.

(2) Det finder ikke anvendelse på udskiftningsdeles eventuelle yderligere funktioner, som f.eks. hastighedsfølere i forbindelse med integrerede hastighedsføleanordninger eller hjulstyring i forbindelse med integrerede nav.

(3) Hvis sådanne bremsebelægninger ikke findes på markedet, kan der anvendes alternative bremsebelægninger som anført i punkt 8.2.

(4) Kendingsnumrene for de kontraherende parter i 1958-overenskomsten er angivet i bilag 3 til den konsoliderede resolution om køretøjers konstruktion (R.E.3), dokument ECE/TRANS/WP.29/78/Rev.2/Amend.1.

(5) Efter anmodning i forbindelse med ansøgning om godkendelse i henhold til regulativ nr. 90 skal oplysningerne leveres af den typegodkendende myndighed som fastsat i tillæg 1 til bilag 2 til regulativ nr. 13 eller bilag 1 til regulativ nr. 13-H. Disse oplysninger skal dog alene leveres i forbindelse med andre formål end godkendelse i henhold til regulativ 90.

(6) En worst case-analyse skal (mindst) omfatte følgende tekniske karakteristika for hver relevant køretøjstype:

a) rotordiameter

b) rotortykkelse

c) ventileret eller massiv rotor

d) stempeldiameter

e) dækkenes dynamiske radius

f) køretøjets masse

g) akselmassen og procentdel af bremsekraft på akslen

h) køretøjets maksimale hastighed.

Prøvningsbetingelserne skal angives i prøvningsrapporten.

(7) Se fodnote 6.

(8) Se fodnote 6.

(9) Denne prøvning er medtaget af hensyn til prøvning af produktionens overensstemmelse. Minimumsværdier og tolerancer aftales med den tekniske tjeneste.

(10) Ikke relevant ved flydende skiver

(11) Ra-værdi i henhold til ISO 1302:2002

(12) Ra-værdi i henhold til ISO 1302:2002.